ΓΡΑΠΤΗ ΕΡΩΤΗΣΗ E-2176/99

υποβολή: Monica Frassoni (Verts/ALE) προς την Επιτροπή

(29 Νοεμβρίου 1999)

Θέμα: Κατασκευή ενός μετρό στην Brescia της Ιταλίας

Ο δήμος της Brescia προγραμματίζει την κατασκευή ενός μετρό. Στις 26 Ιουλίου 1999 ενέκρινε με τη δημοτική απόφαση αριθ. 137 ένα σχέδιο κατασκευής του μετρό παρά το γεγονός ότι δεν έχει αποσαφηνισθεί πώς θα χρηματοδοτηθεί το έργο. Πράγματι, ενώ το κόστος του μετρό εκτιμούμενο με βάση ανάλογα έργα που πραγματοποιήθηκαν στην Ευρώπη, θα ανέλθει γύρο στα 1200 δισεκατομμύρια λίρες, μόνον ένα αρχικό ποσό 165 δισεκατομμυρίων λιρών είναι διαθέσιμο(1) Η επιλογή του μετρό είναι αντίθετη προς το Γενικό Ρυθμιστικό Σχέδιο και το Χωροταξικό Σχέδιο Κυκλοφορίας τα οποία έχουν εγκριθεί προσφάτως από τον δήμο και προβλέπουν ένα ευέλικτο επιφανειακό σύστημα που είναι πολύ πιο κατάλληλο και λογικό για μία πόλη μεσαίων διαστάσεων (200 χιλιάδες κάτοικοι) όπως είναι η Brescia. Η κατασκευή ενός συστήματος δημοσίων μεταφορών επιφανείας επί ιδίων λωρίδων κυκλοφορίας επιβεβαιώθηκε μεταξύ άλλων από μελέτες που ανέθεσε ο δήμος σε μία αγγλική επιχείρηση μετά την έγκριση του Γενικού Ρυθμιστικού Σχεδίου, μελέτες οι οποίες κατέληξαν στην πρόβλεψη δύο γραμμών λεωφορείων επί ιδίων λωρίδων κυκλοφορίας ( γραμμές ταχείας κυκλοφορίας) των οποίων προσφάτως έχει ανατεθεί και ο εκτελεστικός σχεδιασμός. Το σύστημα αυτό το οποίο πρόκειται να τεθεί σε λειτουργία εντός δύο ετών, θα αποτείνεται στην ίδια πελατεία με το μετρό. Οι πράσινοι της Brescia άσκησαν εν τω μεταξύ στις 15.10.1999 μία προσφυγή κατά της δημοτικής απόφασης που αφορά την έγκριση του σχεδίου κατασκευής του μετρό καθώς και στις 27.9.1999 μία προσφυγή ενώπιον της Διυπουργικής Επιτροπής για τον Οικονομικό Προγραμματισμό.

Οι οδηγίες που αφορούν την αξιολόγηση των περιβαλλοντικών επιπτώσεων 85/337/ΕΟΚ(2) και 97/11/ΕΟΚ(3) περιλαμβάνουν τα μετρό στα έργα του παραρτήματος ΙΙ δηλαδή μεταξύ των έργων για τα οποία το κράτος εκτιμά κατά πόσον πρέπει να εφαρμοσθεί η διαδικασία αξιολόγησης. Το Δικαστήριο των Ευρωπαϊκών Κοινοτήτων έχει προσφάτως εκδώσει απόφαση σχετικά με τα έργα που περιλαμβάνονται στο παράρτημα ΙΙ των προαναφερθεισών οδηγιών, αποφαινόμενο ότι ένα κράτος μέλος δεν έχει το δικαίωμα να απαλλάξει ή να αποκλείσει ένα σχέδιο από τη διαδικασία αξιολόγησης περιβαλλοντικών επιπτώσεων τη στιγμή που το σχέδιο αυτό έχει σημαντικές περιβαλλοντικές επιπτώσεις λόγω της φύσεως, των διαστάσεων ή της ή θέσεώς του(4). Το σχέδιο κατασκευής του μετρό λόγω των διαστάσεων και της θέσεώς του θα έχει οπωσδήποτε σημαντικές περιβαλλοντικές επιπτώσεις. Η αξιολόγηση θα πρέπει έξάλλου να μελετήσει τη δυνατότητα εφαρμογής των εναλλακτικών λύσεων και να αναφέρει τους λόγους που οδήγησαν στην επιλογή της εξεταζόμενης λύσεως και όχι άλλης(5).

χοντας ως γνώμονα και την προαναφερθείσα απόφαση του Δικαστηρίου των Ευρωπαϊκών Κοινοτήτων δεν θεωρεί η Επιτροπή ότι ένα σχέδιο κατασκευής μετρό όπως το προτεινόμενο από το δήμο της Brescia θα πρέπει ηποβληθεί σε αξιολόγηση των περιβαλλοντικών επιπτώσεων που να αιτιολογεί τη μη προσφυγή σε άλλες λύσεις;

(1) Βάσει της απόφασης της Διυπουργικής Επιτροπής για τον οικονομικό προγραμματισμό της 20.11.1995.

(2) ΕΕ L 175 της 5.7.1985, σελ. 40.

(3) ΕΕ L 73 της 14.3.1997, σελ. 5.

(4) Απόφαση C-435/97 της 16.9.1999.

(5) Βλέπε άρθρο 5 της οδηγίας 97/11/ΕΚ.

Απάντηση της κας Wallstrm εξ ονόματος της Επιτροπής

(20 Ιανουαρίου 2000)

Κατά την άποψη της Επιτροπής, με βάση τις πληροφορίες που παρασχέθηκαν από το Αξιότιμο Μέλος, το έργο στο οποίο αναφέρεται η ερώτηση, ένα σχέδιο κατασκευήςπόγειου μετρό στη Brescia, εμπίπτει στο πεδίο εφαρμογής της οδηγίας 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον και, ειδικότερα, φαίνεται ότι είναι έργοπαγόμενο στις κατηγορίες που απαριθμούνται στο παράρτημα ΙΙ των δύο οδηγιών (κατηγορία 10.ζ) της οδηγίας 85/337/ΕΟΚ και κατηγορία 10.η) της οδηγίας 97/11/ΕΚ). Κατά την οδηγία 85/337/ΕΟΚ, τα εν λόγω σχέδιαποβάλλονται σε εκτίμηση περιβαλλοντικών επιπτώσεων (ΕΠΕ), όταν τα κράτη μέλη κρίνουν ότι το απαιτούν τα χαρακτηριστικά τους (άρθρο 4 παράγραφος 2): ωστόσο, τα κράτη μέλη θεωρούνταιποχρεωμένα να προβούν τουλάχιστον σε προ-εκτίμηση, προκειμένου να καθοριστεί κατά πόσον ταπόψη σχέδια χρειάζεται ναποβληθούν σε διαδικασία ΕΠΕ. Κατά την οδηγία 97/11/ΕΚ, για τα έργα που απαριθμούνται στο παράρτημα ΙΙ, τα κράτη μέληποχρεούνται να αποφασίσουν, βάσει κατά περίπτωση εξέτασης, ή κατωτάτων ορίων ή κριτηρίων που καθορίζει το κράτος μέλος, κατά πόσον το έργο θαποβληθεί σε εκτίμηση σύμφωνα με τα άρθρα 5 έως 10 και μπορούν να αποφασίσουν να εφαρμόσουν και τις δύο διαδικασίες (άρθρο 4 παράγραφος 2).

Επομένως, ανάλογα με την οδηγία που εφαρμόζεται για το έργο κατασκευήςπόγειου μετρό στη Brescia, η Ιταλίαποχρεούται να συμμορφωθεί με τις αντίστοιχες προαναφερόμενεςποχρεώσεις.

Υπό το φως των ανωτέρω, έχει αποσταλεί στις ιταλικές αρχές επιστολή με την οποία ζητούνται πληροφορίες. Η Επιτροπή θα προβεί στις αναγκαίες ενέργειες προκειμένου να εξασφαλίσει την τήρηση του κοινοτικού δικαίου.